ב-13 בינואר 1898 פרסם אמיל זולא את מאמרו המפורסם 'אני מאשים' כמכתב גלוי לנשיא צרפת פליקס פור, מעל דפי העיתון ‘ל’אורור’. זולא האשים את הקצונה הבכירה בזיוף אשמת הריגול נגד הקצין היהודי אלפרד דרייפוס ובהגנה על האשמים האמיתיים. העיתון ל’אורור היה בבעלותו של ז’ורז’ קלמנסו – גיבור מלחמת העולם הראשונה שעמד מאוחר יותר בראש ממשלת צרפת – והמכתב הפך את הדיון על משפטו של דרייפוס לסערה בקנה מידה לאומי.